དེ་རིང་འོས་བསྡུའི་གྲུབ་འབྲས་གསལ་བསྒྲགས་བྱས་རྗེས།ཨོ་སི་ཊོ་ལི་ཡའི་བི་ཁུ་ཊོ་རེ་ཡ་མངའ་སྡེའི་རྒྱལ་ས་མལ་བྷོ་ནེ་རུ་མི་མང་བརྒྱ་ཕྲག་མང་པོ་འདུ་འཛོམས་ཀྱིས།མཚན་མཐུན་གཉེན་སྒྲིག་ལ་རྒྱལ་ཁ་ཐོབ་པར་འཇའ་ཚོན་སྣ་ལྔ་ལྡན་པའི་ཚོན་རྩི་བྱུག་སྟེ་ཕན་ཚུན་ལ་འཐམ་འཁྱུད་དང་འོ་བྱེད་པ་སོགས་དགའ་སྤྲོའི་དཔལ་ལ་རོལ་ཡོད་པ་དང་།མཚན་མཐུན་བཟའ་ཚང་ཇོན་ནེ་མ་ཧཱ་ནེ་དང་ཇཱོ་སེ་ལེ་ནེས་གཉིས་ཀྱིས་ཕན་ཚུན་ལ་འཐམ་འཁྱུད་བྱས་ཏེ་བརྗོད་དོན།ད་ལྟ་ངེད་གཉིས་ཀྱིས་གཉེན་སྟོན་ཆེད་དངུལ་གསོག་དགོས་པ་མ་ཟད།མཚན་མཐུན་བཟའ་ཚང་མང་པོ་ཞིག་གི་གཉེན་སྒྲིག་ལས་ཉམས་མྱོང་གསོག་གི་ཡིན།ཞེས་བརྗོད་འདུག